Dobrze mieć zamrożōne1 trocha bani, bo jak na wiosna Wōm sie ji zachce, to mołcie2 już ôbiołd3 prawie fertich4. Jak żech rychtowoł5 ta zupa, to czasu za wiela niy bōło, a wtynczos sie czowiek myśli, co tam moł w dōma6 leżeć. Bōło7 trocha zelera8 naciowego, kōnsek boreju9 i jedyn banan… zaroz10 w gowie mi sie narychtowoł recept i żech sie wziōn do roboty. Z tego boreju bōło wiyncyj zielōnego, jak biołego- biołe poszło do szałołtu11, a zielōnego szkoda mi bōło wyciepnōńć, bo tam przeca tyż sōm roztomajte 12fetaminy13 i tak tyn mōj miszōng zrobiōł sie ździebko14 zielōny. Moja Teściowo, jak żech potyn z niōm godoł15, to pedziała, że ôna by te zielōne wyciepła16 i tak to sie ôkołzało17, że ziyńć je barzi szporowliwy18 ôd Teściowyj 😉
Co potrza?
0,5 kg bani
1/3 mańszego19 boreju
połra łodygōw ôd zelera naciowego
1 banan
1 cebula
trocha oliwy
1 łeżeczka tymianku
0,5 łeżeczki kurkumy
ździebko20 gałki muszkatałowyj
ździebko chili
połra listkōw lubczyku (jak mołcie suszōny, to mogecie dać tak ze pó łeżeczki)
sok ze poły citrōłny21
sōl i pieprz
prażōne mandle22 na wiyrch
Na oliwie zeszklić cebula, niyskorzi23 dociepnōńć do tego pokrajanoł24 bania, boryj i zeler. Jak to sie tak chwila podsmażi, to wlyjcie tam 0,7- 1litra wody, wciepcie prziprawy i niech sie powarzi25. Jak już bania i zeler bydōm miynke, to mogecie to zblyndować, wlołć26 sok ze citrōłny, dosmakować i fertich. Jak już bajecie mieć ta kryjmzupa na talyrzu, to mogecie to po wiyrchu27 posuć28 prażōnymi mandlami abo, jak takich niy mołcie, to płatkami ze mandli. A jak już sie szczelicie takoł zupa, to sie mogecie potyn nawet poasić29, żejście naparszczyli30 wegańske danie. Smacznego 🙂
1ō- samogłoska w wymowie między o i u
2macie
3obiad, ô= ło
4gotowy
5przygotowywałem
6domu
7było
8selera
9kawałek pora
10zaraz
11sałatki
12różne
13witaminy
14trochę
15rozmawiał
16wyrzuciła
17okazało
18bardziej oszczędny
19mniejszego
20szczyptę
21cytryny
22migdały
23później
24pokrojoną
25pogotuje
26wlać
27na górze
28posypać
29pochwalić
30ugotowali
szl_Latn szl_Latn ron_Latn pol_Latn szl_Latn eus_Latn kon_Latn szl_Latn szl_Latn hau_Latn pol_Latn cjk_Latn szl_Latn szl_Latn lvs_Latn szl_Latn szl_Latn pol_Latn pol_Latn scn_Latn pol_Latn pol_Latn ces_Latn szl_Latn zsm_Latn bjn_Latn eus_Latn slv_Latn pol_Latn szl_Latn pol_Latn szl_Latn pol_Latn pol_Latn pol_Latn pol_Latn szl_Latn tuk_Latn taq_Latn pol_Latn ces_Latn slv_Latn fon_Latn szl_Latn grn_Latn luo_Latn szl_Latn